**บทที่ 5**

**สรุป อภิปรายผลและข้อเสนอแนะ**

การวิจัยเรื่อง “ทบทวนวรรณกรรมที่เกี่ยวข้องการฝังเข็มรักษาโรคกระดูกสันหลังคอเสื่อมแบบกดทับรากประสาท” ซึ่งการวิจัยครั้งนี้เป็นการวิจัยเชิงปริมาณ (Quantitative research) ในการวิจัยได้วิเคราะห์ 244 บทความ คิดเป็นร้อยละ 100 โดยมีวัตถุประสงค์ เพื่อศึกษาการเลือกใช้จุดฝังเข็ม รูปแบบการรักษาร่วมกับการฝังเข็มรักษาอาการ CSR เนื่องจากกระดูกสันหลังคอเสื่อมแบบกดทับรากประสาท

**สรุปผลการวิจัยและอภิปรายผล**

1. จำนวนงานวิจัยที่ศึกษาย้อนหลังเกี่ยวกับจุดฝังเข็มที่ใช้ในการรักษา โรคกระดูกสันหลังเสื่อมแบบกระดูกทับเส้น(Cervical radiculopathy) จำนวนเอกสารที่ทั้งหมด จำนวน 500 บทความ ไม่สามารถดาวน์โหลดเอกสารได้จำนวน 6 บทความ เอกสารที่เข้าเกณฑ์ได้จำนวน 244 บทความ แยกเป็นจุดที่ใช้บ่อยดังนี้ จุดฝังเข็มที่จุดฮว๋าถัวเจี๋ยจี่บนต้นคอ(Ex-B2) จุดเฟิงฉวือ(GB20) จุดเหอกู่(LI14) จุดฉวูสวือ (LI11) จุดไว่กวน (TE5) จุดต้าจุย (GV14) จุดโฮ้วซี (SI3) จุดเทียนจง (SI11) จุดเจียนจิ่ง (GB21) จุดเทียนจู้ (BL10) เป็นต้น

โดยแยกเป็นจุดใกล้คือบริเวณต้อคอที่ใช้บ่อย ได้แก่จุดฮว๋าถัวเจี๋ยจี่บนต้นคอ (Ex-B2) จุดเฟิงฉวือ (GB20) จุดต้าจุย (GV14) จุดเทียนจู้ (BL10) จุดอาซื่อ(จุดกดเจ็บ) จุดเฟิงฟู (GV16) เป็นต้น และจุดเสริมที่อยู่บริเวณไหล่และหลังส่วนบน จุดเสริมที่อยู่บริเวณไหล่และหลังส่วนบน ได้แก่จุดเทียนจง (SI11) จุดต้าสวู่ (BL11) จุดเจียนหยู (LI15) จุดเจียนเจิน (SI9) จุดเจียนซู (SI15) เป็นต้น

2. งานวิจัยที่ศึกษาย้อนหลังเกี่ยวกับจุดฝังเข็มที่ใช้ในการรักษา โรคกระดูกสันหลังเสื่อมแบบกระดูกทับเส้น (Cervical radiculopathy) จำนวนเอกสารที่ทั้งหมด เอกสารที่เข้าเกณฑ์ได้จำนวน 244 บทความ แยกเป็น 2.1. การรักษาแบบการฝังเข็มโดยไม่ใช้การรักษาแบบอื่นจำนวน 53 บทความ 2.2 การรักษาโดยการฝังเข็มเป็นหลัก ร่วมกับการรักษาทางการแพทย์อีกหนึ่งการรักษา ประกอบด้วย การฝังเข็มร่วมทุยหนา จำนวน 35 บทความ การฝังเข็มร่วมกับการบริหารคอ 3 บทความ การฝังเข็มร่วมกับการดึงยืดคอ 16 บทความ การฝังเข็มร่วมกับการจัดกระดูก 11 บทความ การฝังเข็มร่วมกับการฉีดยาเข้าจุด 11 บทความ การฝังเข็มร่วมกับการใช้เข็มมีด 2 บทความ การฝังเข็มร่วมกับการแปะยา 3 บทความ การฝังเข็มร่วมกับยาจีน 20 บทความ 2.3 การรักษาโดยการฝังเข็มเป็นหลัก ร่วมกับการรักษาทางการแพทย์อีกสองการรักษา ประกอบด้วย การฝังเข็มร่วมการนวด และ การดึงยืดคอ 20 บทความ การฝังเข็ม การฉีดยาเข้าจุดร่วมกับทุยหนา 4 บทความ 2.4 การรักษาโดยการฝังเข็มเป็นหลัก โดยใช้การรักษาตั้งแต่ 3 ชนิดขึ้นไปการฝังเข็มเป็นหลักร่วมกับการรักษาอื่นๆ 64 บทความ

จากผลการศึกษาวารสาร China National Knowledge Infrastructure ในที่เข้าเกณฑ์ได้จำนวน 244 บทความแยกเป็นจุดที่ใช้บ่อยดังนี้ 10 อันดับ ได้แก่ จุดฮว๋าถัวเจี๋ยจี่บนต้นคอ (Ex-B2) จุดเฟิงฉวือ (GB20) จุดเหอกู่ (LI14) จุดฉวูสวือ (LI11) จุดไว่กวน (TE5) จุดต้าจุย (GV14) จุดโฮ้วซี(SI3) จุดเทียนจง (SI11) จุดเจียนจิ่ง (GB21) จุดเทียนจู้ (BL10) เป็นต้น ซึ่งประกอบไปด้วยจุดบริเวณต้อคอได้แก่จุด จุดฮว๋าถัวเจี๋ยจี่บนต้นคอ (Ex-B2) จุดเฟิงฉวือ (GB20) จุดต้าจุย (GV14) จุดเทียนจู้(BL10) ที่ใช้บ่อย และจุดเสริมที่อยู่บริเวณไหล่และหลังส่วนบน ได้แก่จุดเทียนจง (SI11) เจียนจิ่ง(GB21)